ΓΡΑΠΤΗ ΕΡΩΤΗΣΗ E-1563/01

υποβολή: Patricia McKenna (Verts/ALE) προς την Επιτροπή

(28 Μαΐου 2001)

Θέμα: Ανοικοδόμηση Πόλης Αθλητισμού στην τεχνητή λίμνη Cecebre, Δήμου Avegondo, Ισπανία.

Ο Αθλητικός Όμιλος της πόλεως La Corua επιθυμεί να ανοικοδομήσει Πόλη Αθλητισμού εκτάσεως άνω των 100 000 τετρ. μέτρων στις όχθες της τεχνητής λίμνης Cecebre, ήτοι σε περιοχή που κατατάσσεται στο Δίκτυο Νatura 2000. Εκτός από την τεράστια περιβαλλοντική σημασία της έκτασης (ζώνηποδοχής/ανάπαυσης πτηνών· ζώνη για αποδημητικά πτηνά, πτηνά παράκτιων και βαλτωδών περιοχών όπως για ερωδιούς, τσικνιάδες, αλκυόνες, βίδρες, τρίτονες (σαλαμάνδρες), ψαραετούς, γεράκια, βατράχους, αλεπούδες, κανθάρους, μυγαλές, κλπ· ζώνη φωλεάς πτηνών· ζώνη ελέγχου και διεθνούς παρακολούθησης της αποδημητικής κινήσεως των πτηνών· ζώνη ειδικού βοτανολογικού ενδιαφέροντος· ζώνη Ατλαντικού δάσους· ζώνη φυσικού τοπίου(1)), από την διατήρησή του εξαρτάται και η καθαρότητα των ποσίμωνδάτων της πόλεως La Corua και των προαστίων της (400 000 άτομα). Στην περιοχή, για την εναλλακτική τοποθεσία των εγκαταστάσεων, προσφέρονται διάφορες

επιλογές που θα έχουν μικρότερες επιπτώσεις στο περιβάλλον. Παρά την αντίθεση του Δήμου της La Corua, των οικολογικών και περιβαλλοντικών ΜΚΟ της Γαλικίας και του κράτους, άρχισαν τα έργα προετοιμασίας της περιοχής τα οποία απειλούν να προκαλέσουν πραγματική περιβαλλοντική καταστροφή σε έκταση 6 εκταρίων περίπου που βρίσκεται σε άμεση γειτνίαση με τα ύδατα του φράγματος (μέχρι την όχθη), και να καταστρέψουν την βλάστηση, να προκαλέσουν δε εδαφική ανισότητα και εκτροπή τωνδάτων των πηγών και των ροών ύδατος που καταλήγουν στονγρότοπο αυτόν.

Σχετικά με το σχέδιο αυτό δεν έχει εκπονηθεί μελέτη περιβαλλοντικών επιπτώσεων και τα έργα που έχουν πραγματοποιηθεί μέχρι στιγμής στερούνται αδείας. Η περιοχή απειλείται από διάφορες περιβαλλοντικές καταστροφές, δηλ:

α) σε επίπεδο φύσεως (συνεχείς οικοδομικές εργασίες και πιθανή αστική εξέλιξη της περιοχής),

β) σε επίπεδοδατίνου περιβάλλοντος διττώς, κατ' αρχήν λόγω τουγρότοπου και δεύτερον λόγω του ότι η περιοχή λειτουργεί ως ταμιευτήρας ύδατος για ανθρώπινη κατανάλωση (κίνδυνος από την χρήση ζιζανιοκτόνων και άλλων χημικών προϊόντων στα δέκα γήπεδα ποδοσφαίρου και από τα παραγόμενα λύματα από τις αναμενόμενες χιλιάδες επισκεπτών) και

γ) σε επίπεδο μαζικής συρροής ατόμων σε μιά περιοχή με ξεχωριστή σημασία από την άποψη του περιβάλλοντος.

Φρονεί η Επιτροπή ότι είναι αποδεκτό να καταστραφεί τμήμα περιοχής του Δικτύου Νatura 2000 για την δημιουργία της Πόλης Αθλητισμού και να διακινδυνεύσει σοβαρά όλη η περιοχή;

Μπορεί να εξετάσει η Επιτροπή εάν έχει τηρηθεί ηποχρέωση εκπονήσεως έκθεσης περιβαλλοντικών επιπτώσεων;

(1) Πηγή: Conselleria Medio Ambiente Xunta de Galicia(http://www.xunta.es/conselle/cma/CMA05e/CMA05eb/p05eb06.htm).

Απάντηση της κας Wallstrm εξ ονόματος της Επιτροπής

(16 Ιουλίου 2001)

Η Επιτροπή δεν γνωρίζει το έργο στο οποίο αναφέρεται το Αξιότιμο Μέλος του Κοινοβουλίου.

Στο στάδιο αυτό, η Επιτροπή δεν είναι σε θέση να αποφανθεί για το ενδεχόμενο καταστροφής του τόπου που όρισαν οι αρχές προς ενσωμάτωση στο δίκτυο Natura 2000. Πράγματι, σύμφωνα με τις πληροφορίες που διαθέτει η Επιτροπή, ο χαρακτηρισθείς τόπος περιλαμβάνει μόνο το περί ου ο λόγος φράγμα.

Ως εκ τούτου, η Επιτροπή θα απευθύνει εντός των δέκα προσεχών ημερών αίτημα στις ισπανικές αρχές για ενημέρωση σχετικά με τα όσα καταγγέλλονται, προκειμένου να ελεγθεί κατά πόσον εφαρμόζεται ορθώς εν προκειμένου το κοινοτικό δίκαιο.